Ирина Давосир-Матанович

Ирина Давосир - Матанович  (4. януар 1933—4. марец 2007), оперска шпивачка, сопран, примадона Сербского народногo театра.

 Биоґрафия 
alt=Ирина Давосир Матанович|frame|Ирина Давосир Матанович
Народзела ше 4. януара 1933. року у Дюрдьове у учительскей фамелиї. Уж як школярки другей класи ґимназиї пришол до вираженя єй музични талант. Прето ше уписала до Штреднєй музичней школи Исидор Баїч у Новим Садзе у класи Божени Дубскей, а школованє предлужела у Заґребе при Ґлазбеним заводзе (Академия) дзе єй 1952. и 1953. року  професор шпиваня бул Мариян Майцен.

По законченю музичней школи поволана є до опери у Сараєве а у медзичаше ше явела на авдицию и до новосадскей Опери и такой у септембре 1953. року була прията до Сербского народного театра у Новим Садзе. Ту остала аж по пензионованє у януаре 1982. року. Була одата за Светислава Матановича (бас-баритон) вельорочного  члена Опери СНТ.

 Наступи 
Як солистка новосадскей опери госцовала у Беоґрадзе, Заґребе и Любляни, алє и у Болгарскей, Єгипту, Мадярскей и Италиї. Окреме у италиянскей преси достала вельо ласкави оцени за свойо шпиванє. Ирина Давосир - Матанович шпивала зоз оперскима гвиздами як цо то були Радмила Бакочевич и Милка Стоянович.

Мала красну сценску появу,  приємно офарбени лирски сопран и витворела вецей як 30 улоги на матичней сцени дзе єй партнере були велї углядни домашнї и иножемни оперски  уметнїки. Єй ґлумецки талант и сценски шарм окреме приходзели до вираженя у оперетох.  Була замеркована шпивачка руских народних шпиванкох, о чим шведоча числени аудио знїмки хтори  ма зняти у архиви Радио Нового Саду.ЯК МИ БУДЗЕшпива Ирина Давосир Матанович 

Попри оперских улогох, Ирина Давосир Матанович наступала з успихом и на концертох, з ариями и шпиванками Моцарта, Шуберта, Шумана, Брамса. Рахманїнова, Чайковского,  Дворжака, Коньовича, Барановича и других, як домашнїх так и иножемних композиторох.
alt=Ирина Давосир Матанович у Руским Керестуре|thumb|427x427px|Ирина Давосир Матанович у Руским Керестуре

 Улоги 
Найволєла улогу Мими у Боемох, алє  ю публика найбаржей запаметала по улоги Лиї у Турандоту. Шпивала як Дюла у Ґотовцовей опери Еро з гевтого швета, Чо Чо Сан у опери Мадам Бетерфлай,  Дездемона (Отело), Марґарета (Фауст), Елизабета (Дон Карлос), Адалдїза (Норма), Неда (Паяци) Лиза (Пикова дама), Керубин  (Фиґарова женїдба), потим у оперох Кавалерия Рустикана, Паяци, Татяна у Евґений Онєґин, Флорами (Мала Флорами), Вертер и велїх других.

 Награди 

Освоєла трецу награду 1960. року на змаганю младих шпивачох у Будимпешти. Достала на дарунок годзинку од предсидателя Йосипа Броза Тита кед у Карадьордєве на даскельо заводи шпивала по руски. Даруюци єй годзинку, вон гварел: То је она мала што пјева русински.

Добитнїк є Златней медалї Йован Дьордєвич (1993), найвисшого припознаня Сербского народного театру, як и других наградох.

Ирина Давосир - Матанович єдна з найуспишнєйших повойнових руских уметнїкох у обласци музичней култури  котра досягла найвисши професийни уровень примадони  и єдна од познатих интерпретаторох рускей, українскей и сербскей шпиванки як на отвореней сцени, так и у студию Радио Нового Саду.

Умарла 4. марца 2007. року.

 Жридла и вязи 
 Кратка биоґрафия Ирини Д. Матанович на Википедиї по сербски

 Ирина Давосир МАТАНОВИЧ, портрет єдней диви

 Вонкашнї вязи 
 ДАВОСИР-МАТАНОВИЋ  Ирена, Енциклопедија Српског народног позоришта, Нови Сад

 Ирина Давосир МАТАНОВИЧ, биоґрафия на НАР 

 Ирина Давoсир Матанович, Доприношенє Руснацох розвою Нового Саду, аудио сериял , Новинарска асоцияция Руснацох, продукция 2016

 Дюра Латяк, Занавше уцихнул сопран нашей оперскей примадони, Ирина Давосир-Матанович (1933-2007), вебсайт Союзу Руснацох Українцох Сербиї, www.rusuk.org.

 Ирина Давосир Матанович и Дюзепе Кампоро у опери Боеми

 Ирина Давосир Матанович шпива Еро зоз гевтого швета

 ПАНОНИЯ шпива Ирина Давосир Матанович

 БЛЇЩАЦИ ГВИЗДОЧКИ шпива Ирина Давосир Матанович

 Литература 
 Дюра Латяк, Календар 2008,  боки 390-391.

  Дюра Латяк, Глас Союзу ч. 10/2007, б 45.

 Референци 

Катеґория:Руснаци у Сербиї
Катеґория:Новосадянє
Катеґория:Шпиваче

Катеґория:Уметнїки
Катеґория:Примадона
Катеґория:Сопран
Катеґория:4. януар
Катеґория:Народзени 1933
Катеґория:4. марец
Катеґория:Умарли 2007